उस समय आतंकियों के ठिकानों से रॉकेट लांचर जैसे खतरनाक हथियार भी बरामद हुए थे. इतना ही नहीं, यहां बैठकर जेएमबी आतंकी इन हथियारों को बनाते भी थे और राज्य के कुछ जिलों में अपनी गहरी पैठ बना चुके थे. साथ ही ब‌र्द्धमान, बीरभूम व मुर्शिदाबाद जिलों में कई ऐसे मदरसों का पता चला, जहां वे लोग जिहाद के लिए युवकों को प्रशिक्षण देते व भर्ती अभियान चलाते थे. पूछताछ में इन आतंकियों द्वारा बांग्लादेश में सरकार का तख्तापलट करने की साजिश का भी पता चला था. साथ ही बांग्लादेश सहित पश्चिम बंगाल व असम के कुछ सीमावर्ती जिलों को मिलाकर ग्रेटर बांग्लादेश बनाने के मंसूबे तक का पर्दाफाश हुआ था.